b'\n_START_ARTICLE_\nPerindopril\n_START_SECTION_\nMehanizem delovanja\n_START_PARAGRAPH_\nPerindopril je zaviralec angiotenzin pretvarjajo\xc4\x8dega encima (ACE \xe2\x80\x93 angl. Angiotensin Converting Enzyme), encima, ki pretvarja angiotenzin I v angiotenzin II. Perindopril deluje prek svojega aktivnega presnovka perindoprilata. Drugi presnovki perindoprila ne zavirajo aktivnosti angiotenzin pretvarjajo\xc4\x8dega encima. Zaradi zaviranja encima pade plazemska koncentracija angiotenzina II in posledi\xc4\x8dno se zni\xc5\xbea krvni tlak zaradi manj\xc5\xa1e vazokonstrikcije, zve\xc4\x8dane aktivnosti renina ter zmanj\xc5\xa1anega izlo\xc4\x8danje aldosterona. Pove\xc4\x8da se tudi pretok krvi skozi ledvice._NEWLINE_Ker angiotenzin pretvarjajo\xc4\x8di encim inaktivira bradikinin, njegovo zaviranje vodi tudi do pove\xc4\x8dane aktivnosti kalikreinsko-kininskega sistema v krvnem obtoku in lokalno v tkivu (in s tem tudi do aktivacije prostaglandinskega sistema). Mo\xc5\xbeno je, da ta mehanizem prispeva k antihipertenzijskemu u\xc4\x8dinku zaviralcev ACE in da je delno odgovoren za nekatere ne\xc5\xbeelene u\xc4\x8dinke teh zdravil (npr. ka\xc5\xa1elj).\n_START_SECTION_\nNe\xc5\xbeeleni u\xc4\x8dinki\n_START_PARAGRAPH_\nZelo pogosta ne\xc5\xbeelena u\xc4\x8dinka, ki se pojavita pri ve\xc4\x8d kot 10\xc2\xa0% bolnikov, sta glavobol in ka\xc5\xa1elj. Pogosto, pri enem do deset odstotkov bolnkov, se pojavijo omotica, bole\xc4\x8dina v hrbtu, bole\xc4\x8dina v spodnjih okon\xc4\x8dinah, motnje v EKG-ju, razbijanje srca (palpitacije), _NEWLINE_depresija, du\xc5\xa1evna zamegljenost (somnolentnost), motnje menstrualnega cikla, otekline, zni\xc5\xbeane vrednosti jetrnega encima ALT, motnje spolnosti, motnje spanja, bole\xc4\x8dina v prsih, napenjanje, izpu\xc5\xa1\xc4\x8daj, slabost in bruhanje, hiperkaliemija in zvenjenje v u\xc5\xa1esih (tinitus).'